Xorijiy davlatlarda koʻrgazma tadbirlarini oʻtkazish uchun moʻljallangan tovarlarni olib chiqish tartibini soddalashtirish chora-tadbirlari toʻgʻrisida
(resolution, 2025-04-01)

Mamlakatimiz eksport salohiyatini va ishlab chiqarilayotgan mahalliy mahsulotlarning tashqi bozorlarda raqobatbardoshligini oshirish Oʻzbekiston Respublikasi iqtisodiyotini barqaror rivojlantirishning muhim omillaridan biridir. Salohiyatli chet ellik sheriklarni topish va mahalliy mahsulotlarni tashqi bozorlarga chiqarish maqsadida 2017-yilda tadbirkorlik subyektlari 24 ta xorijiy davlatda oʻtkazilgan 88 ta xalqaro koʻrgazma va yarmarkada ishtirok etdi. Ushbu tadbirlar yakunlari boʻyicha mamlakatimizda ishlab chiqarilgan mahsulotlarni yetkazib berish boʻyicha umumiy qiymati 1,3 milliard AQSH dollaridan ortiq eksport kontraktlari tuzildi. Eksportga yetkazib berish hajmlarini koʻpaytirish va koʻlamini kengaytirishga doir amalga oshirilayotgan ishlar doirasida 2018-yilda mamlakatimiz eksport qiluvchilarining 25 ta xorijiy davlatda oʻtkaziladigan 123 ta xalqaro koʻrgazma va yarmarkada ishtirok etishi rejalashtirilgan. Shu bilan birga, bu boradagi oʻrganishlar shundan dalolat beradiki, reklama-koʻrgazma mahsulotlarini rasmiylashtirish va olib chiqish boʻyicha amaldagi tartib tadbirkorlik subyektlarining keng koʻlamli imkoniyatlarini cheklab qoʻymoqda, ularning xalqaro koʻrgazma va yarmarkalarda ishtirok etish samaradorligini pasaytirmoqda. Xorijiy davlatlarda koʻrgazma tadbirlarini oʻtkazish uchun moʻljallangan tovarlarni olib chiqish tartibini soddalashtirish, shuningdek, mahalliy mahsulotlarni eksport hajmlarini koʻpaytirish va ularni koʻlamini kengaytirish maqsadida: 2. Belgilab qoʻyilsinki, ushbu qarorning 1-bandiga muvofiq olib chiqiladigan tovarlarni sotishda tadbirkorlik subyektlari ularni sotishdan tushadigan mablagʻlarni Oʻzbekiston Respublikasi tijorat banklaridagi oʻz hisobraqamlariga, shu jumladan bank oʻtkazmalari, shuningdek, xorijiy valyutadagi naqd pul shaklida kiritish huquqiga ega. 3. Tadbirkorlik subyektlari xorijiy davlatlarda oʻtkaziladigan koʻrgazmalarda (yarmarkalarda) namoyish etish uchun moʻljallangan tovarlarni olib chiqishda kesib oʻtiladigan chegara bojxona postini xorijiy davlatlardagi koʻrgazmada (yarmarkada) ularning ishtirok etish rejalashtirilayotgani, tadbir oʻtkaziladigan joy, uning muddati va vaqti, shuningdek, olib chiqiladigan tovarlar (nomi, miqdori va qiymati) toʻgʻrisida xabardor qiladi. Bojxona organiga taqdim etiladigan maʼlumotlarning ishonchliligi yuzasidan tadbirkorlik subyektlari qonun hujjatlariga muvofiq javob beradi. 31. Tadbirkorlik subyektlariga xorijiy davlatlarda oʻtkaziladigan koʻrgazma va yarmarkalarda sotilmagan tovarlarning qaytarib olish kelinishi, shuningdek sotishdan tushgan mablagʻlarning toʻliq kelib tushishi yuzasidan javobgarlik yuklatilsin. 4. Oʻzbekiston Respublikasi Tashqi savdo vazirligi Oʻzbekiston Respublikasi Davlat bojxona qoʻmitasi, Davlat soliq qoʻmitasi, Markaziy banki va boshqa manfaatdor vazirlik hamda idoralar bilan birgalikda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida bir oy muddatda Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov, Tashqi savdo vaziri J.A. Xoʻjayev va Davlat bojxona qoʻmitasi raisi M.V. Tohiriy zimmasiga yuklansin.